Вынікі сваёй работы ўдзельнікі семінара падвялі на пленарным пасяджэнні ў Кольненскім Доме культуры. Асноўная ідэя яго -– неадкладна ва ўсіх гаспадарках распачынаць нарыхтоўку кармоў з траў першага ўкосу. Як мага хутчэй справіцца з гэтай работай на высокім узроўні, каб пасля мець паўнацэнны другі ўкос траў. Усё ж травастой беднаваты, і нягледзячы на надвор’е, травы пераспяваюць. Сена ж, падобнае на дрот, як адзначыў Валянцін Мікалаевіч Карпаў, рыхтаваць навучыліся, цяпер пара вучыцца назапашваць і якасны корм, які дасць належную аддачу ў выглядзе высокіх надояў і прываг.